b"\n_START_ARTICLE_\nLes indes galantes\n_START_SECTION_\nActe primer\n_START_PARAGRAPH_\nEl turc gener\xc3\xb3s s'ha enamorat de la bella Emilia a la qual havien capturat els seus pirates. Ambd\xc3\xb3s passejant pel jard\xc3\xad del palau oriental. Els tamborins s'abasten per indicar l'origen proven\xc3\xa7al de l'Em\xc3\xadlia, la qual, per a la seva felicitat, veu desembarcar el seu prom\xc3\xa8s Valeri, llan\xc3\xa7at a la costa per una tempesta, t\xc3\xadmidament descrita per l'orquestra. El paix\xc3\xa0 no op\xc3\xb2s-sa cap obstacle a la uni\xc3\xb3 dels amants. Incl\xc3\xbas els hi ofereix una festa amb aire de gavota, ordenada per Aveline i ballada pels esclaus negres. Despr\xc3\xa9s se'ls emporta un vaixell solcant un mar d'acords perfectes.\n_START_SECTION_\nActe segon\n_START_PARAGRAPH_\nUn volc\xc3\xa0, vertader d\xc3\xa9u dels inques, s'aixeca al bell mig d'una plana clivellada per un sol de foc. Carlos, un eixerit oficial espanyol, s'ha rendit als encants de la peruana Fani, amb gran descontentament del cap inca Hu\xc3\xa0scar._NEWLINE_Per a reconquistar a la seva amada, Hu\xc3\xa0scar organitza una festa que li'n d\xc3\xb3na motiu per cantar el brillant himne al sol, que satisf\xc3\xa0 tothom, excepte a Fani. El volc\xc3\xa0, ensems, d\xc3\xb3na mostres d'activitat. Potser els d\xc3\xa9us volen castigar a Fani, evitant que segueixi a l'home blanc?. No; perqu\xc3\xa8 el volc\xc3\xa0 redobla la seva f\xc3\xbaria quan Hu\xc3\xa0scar sembla que t\xc3\xa9 guanyada la causa; i en l'atabalament general, ordenat amb desconcertant virtuositat, Carlos, Fani i Hu\xc3\xa0scar, canten un trio que celebra el triomf del primer, la virtut de la segona i la submissi\xc3\xb3 de l'\xc3\xbaltim.\n_START_SECTION_\nActe tercer\n_START_PARAGRAPH_\nLa festa persa ve a desenvolupar-se en el jard\xc3\xad de Isfahan. El pr\xc3\xadncep Tacmas, disfressat de botiguera del serrall s'endinsa en el parc dels eu favorit Al\xc3\xad per a sorprendre a Zaira. princesa de Circ\xc3\xa0ssia, que ha caigut en l'esclavitud. Amb aix\xc3\xb2 deprecia a F\xc3\xa0tima, jove georgiana del seu harem, la qual, enamorada d'Al\xc3\xad, s'ha disfressat de polon\xc3\xa8s per poder ajuntar-se amb ell de forma impune. Cadascun dels personatges explica el seu cas en una breu \xc3\xa0ria precedida d'una recitaci\xc3\xb3 i tot s'arranja mitjan\xc3\xa7ant un quartet del qual resta exclosa tota resson\xc3\xa0ncia. La festa de les flors segella l'alian\xc3\xa7a: surt una papallona d'una mata de gessam\xc3\xad, s'obre un bot\xc3\xb3 de rosa al s\xc3\xb3n d'un minuet exquisidament graci\xc3\xb3s, surt de l'orquestra una tempesta i cau la cortina, dissimulant un parterre de ballarines s\xc3\xa0viament agrupades sobre l'herba verdejant.\n_START_SECTION_\nActe quart\n_START_PARAGRAPH_\nDos oficials, el franc\xc3\xa8s Damon i l'espanyol \xc3\x81lvaro desitgen a la mateixa salvatge, Zima, la qual somnia en un bosquet de la selva amaz\xc3\xb2nica._NEWLINE_Adario, cap de la tribu, desenvolupa el rol de tercer lladre; i aconsegueix la m\xc3\xa0 de Zima, que vol un marit <<ni fr\xc3\xadvol ni gel\xc3\xb3s>>. A pesar de la colera de l'ardent castell\xc3\xa0, els quatre assisteixen a la <Dansa del gran Calmet>, celebrada amb dobles corxeres. Dol\xc3\xa7aines i trompetes acompanyen a guerrers francesos i salvatges, franceses d'amazones pastors i pastores de la col\xc3\xb2nia junt amb els tigres de la selva, a una dansa final la m\xc3\xbasica de la qual no s'allunya de la seva dol\xc3\xa7a placidesa._NEWLINE_L'Epilog reuneix a tots els personatges en la mansi\xc3\xb3 de Hebe; les trompetes llen\xc3\xa7a'n al vent la famosa xacona, triomfa l'Amor, i Belona, ven\xc3\xa7uda, es retira a la seva botiga.\n_START_SECTION_\nL'obra al segle XX\n_START_PARAGRAPH_\nA partir de principis del segle XX, Les Indes galantes ofereixen un espectacle m\xc3\xa0gic; per\xc3\xb2 no s'ha d'oblidar l'important lloc que ocupen en la hist\xc3\xb2ria de la dansa. El 1735, en efecte, es veieren per primera vegada als ballarins evolucionar no ja amb passos contats i sofisticats, sin\xc3\xb3 procurant conquistar l'espai saltant, potser encara un xic maldestres, malgrat del talent de Marie Sall\xc3\xa9 i de la Camargo, les primeres estrelles que brillaren en el cel de l'art coreogr\xc3\xa0fic sumit llavors en les tenebres."